У Вікіпедыі ёсць артыкулы пра іншых асоб з прозвішчам Комлеў.

**Аляксандр Комлеў** (нар. 26 чэрвеня 1994, Асіповічы) — беларускі футбаліст, нападнік.

Клубная кар’ера
---------------

Выхаванец асіповіцкага футбола, у маладым узросце трапіў у сістэму мінскага «Дынама». Спачатку гуляў за дубль, пасля за фарм-клуб «Дынама-2» у Другой лізе. Другую палову сезона 2012 правёў у «Бярозе-2010».

У 2013 годзе перайшоў у «Зорку-БДУ». Спачатку пераважна выхадзіў на замену, а пасля зыходу ўлетку 2014 года асноўнага бамбардзіра каманды Аляксея Хадневіча ў магілёўскі «Дняпро» выдатна замяніў яго на вастрыні атакі, забіўшы агулам 9 галоў у сезоне 2014.

У снежні 2014 года падпісаў кантракт з «Мінскам». Праходзіў перадсезонную падрыхтоўку з асноўнай камандай «Мінска», але не здолеў вытрымаць канкурэнцыі за месца ў складзе. У сакавіку 2015 года быў на праглядзе ў «Белшыне», аднак у выніку ў красавіку быў арандаваны «Віцебскам». 11 красавіка 2015 года дэбютаваў у Вышэйшай лізе, выйшаўшы на замену на 75-й хвіліне матча з мікашэвіцкім «Гранітам» (1:1). У стартавым складзе віцебскага клуба так ніводнага разу і не з’явіўся, 8 разоў выхадзіў на замену і правёў на полі ўсяго 97 хвілін. У ліпені 2015 года вярнуўся з арэнды ў «Мінск».

24 ліпеня было абвешчана аб вяртанні Аляксандра ў Першую лігу: да канца сезона нападнік быў арандаваны «Лідай». У складзе «Ліды» замацаваўся ў якасці асноўнага нападніка. Па заканчэнні сезона вярнуўся ў сталічны клуб.

У студзені 2016 года пачаў рыхтавацца да новага сезона разам з «Мінскам», але пазней далучыўся да брэсцкага «Дынама», з якім у сакавіку падпісаў кантракт. У ліпені 2016 года перайшоў у «Смалявічы-СТІ», аднак па заканчэнні сезона 2016 пакінуў каманду.

Сезон 2017 поўнасцю прапусціў з-за траўмы, а ў пачатку 2018 года далучыўся да другалігавых «Асіповічаў», дзе гуляў на працягу чатырох гадоў. Па заканчэнні сезона 2021 завяршыў кар’еру па стане здароўя.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2011 (1) | дубль | Дынама (Мінск) | Беларусь | 10 | 2 |
| 2011 (2) | Д3 | Дынама-2 | Беларусь | 11 | 2 |
| 2012 (1) | Д3 | Дынама-2 | Беларусь | 18 | 3 |
| 2012 (2) | Д2 | Бяроза-2010 | Беларусь | 11 | 0 |
| 2013 | Д3 | Зорка-БДУ | Беларусь | 14 | 4 |
| 2014 | Д2 | Зорка-БДУ | Беларусь | 22 | 9 |
| 2015 (1) | Д1 | Віцебск | Беларусь | 8 | 0 |
| 2015 (2) | Д2 | Ліда | Беларусь | 15 | 6 |
| 2016 (1) | Д1 | Дынама (Брэст) | Беларусь | 12 | 0 |
| 2016 (2) | Д2 | Смалявічы-СТІ | Беларусь | 11 | 1 |
| 2018 | Д3 | Асіповічы | Беларусь | 15 | 4 |
| 2019 | Д3 | Асіповічы | Беларусь | 22 | 7 |
| 2020 | Д3 | Асіповічы | Беларусь | 18 | 11 |
| 2021 | Д3 | Асіповічы | Беларусь | 5 | 1 |
|

Зноскі
------

1. ↑  Aleksandr Komlev // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Лучший бомбардир «Звезды-БГУ» Комлев перешел в «Минск»
3. ↑  «Белшина» может арендовать Комлева
4. ↑  Мельник и Комлев пополнили ряды "Витебска"
5. ↑  Ковб покинул «Витебск», Комлев вернулся в «Минск»
6. ↑  "Лида" арендовала нападающего "Минска"
7. ↑  Арендованные игроки возвращаются в свои клубы
8. ↑  Огар, Чиж, Демешко и еще девять игроков подписали контракты с брестским "Динамо"
9. ↑  Комлев и Ляхнович стали игроками "Смолевичей-СТИ"
10. ↑  Пополнение Д2: новый тренер "Осиповичей", "Молодечно-2018" без своих звезд (+ таблица трансферов первой лиги)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |